อาวาระ

**อาวาระ** () เป็นนครที่ตั้งอยู่ทางเหนือสุดในจังหวัดฟูกูอิ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 เมษายน ค.ศ. 2025 ประมาณ 25,956 คน มีความหนาแน่นของประชากร 222 คนต่อตารางกิโลเมตร อาวาระเป็นเมืองหนึ่งในไม่กี่แห่งในประเทศญี่ปุ่นที่ชื่อเมืองเขียนด้วยอักษรฮิรางานะ อาวาระเป็นเมืองที่มีชื่อเสียงในด้านรีสอร์ตอนเซ็งและน้ำพุร้อนธรรมชาติ

## ภูมิศาสตร์
thumb|ทะเลสาบคิตางาตะ

นครอาวาระตั้งอยู่ทางตอนเหนือสุดของจังหวัดฟูกูอิ มีอาณาเขตทางทิศเหนือติดกับจังหวัดอิชิกาวะ และทิศตะวันตกเฉียงเหนือติดกับทะเลญี่ปุ่น มีนครซากาอิล้อมรอบทางทิศตะวันออก ทิศใต้ และทิศตะวันตก

### เทศบาลข้างเคียง

* จังหวัดฟูกูอิ
** นครซากาอิ
* จังหวัดอิชิกาวะ
** นครคางะ

### ภูมิอากาศ
นครอาวาระมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน *Cfa*) มีลักษณะเด่นคือฤดูร้อนที่อบอุ่นและชื้น และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในอาวาระอยู่ที่ 14.2&nbsp;°C ปริมาณน้ำฝนเฉลี่ยทั้งปีอยู่ที่ 2,481&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.8&nbsp;°C และต่ำสุดในเดือนมกราคมอยู่ที่ประมาณ 2.8&nbsp;°C

## สถิติประชากร
ตามข้อมูลสำมะโนประชากรของญี่ปุ่น จำนวนประชากรของอาวาระมีจำนวนสูงสุดในราว ค.ศ. 2000 และลดลงนับตั้งแต่นั้นเป็นต้นมา

## ประวัติศาสตร์
อาวาระเคยเป็นส่วนหนึ่งของแคว้นโบราณที่ชื่อแคว้นเอจิเซ็ง ต่อมาในยุคเอโดะ พื้นที่แห่งนี้ถูกแบ่งออกเป็นแคว้นศักดินาฟูกูอิ แคว้นศักดินามารูโอกะ และแคว้นศักดินานิชิโอะ

หลังจากการปฏิรูปเมจิ ได้มีการจัดระเบียบให้พื้นที่แห่งนี้เป็นส่วนหนึ่งของอำเภอซากาอิในจังหวัดฟูกูอิ มีการพัฒนาพื้นที่แห่งนี้ขึ้นเป็นอาวาระอนเซ็งตั้งแต่เดือนมิถุนายน ค.ศ. 1884 ต่อมาเมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 จึงได้มีการจัดตั้งเมืองคานาซุและหมู่บ้านอาวาระ อิอิ สึโบเอะ โฮโซโรงิ โยชิซากิ คิตางาตะ และฮนโจ หมู่บ้านอาวาระได้รับการยกฐานะเป็นเมืองอาวาระในเดือนกุมภาพันธ์ ค.ศ. 1935 หมู่บ้านอิอิ สึโบเอะ โฮโซโรงิ และโยชิซากิ ได้ถูกผนวกรวมเข้ากับเมืองคานาซุในเดือนตุลาคม ค.ศ. 1954 หมู่บ้านคิตางาตะและฮนโจได้ถูกผนวกรวมเข้ากับเมืองอาวาระในเดือนมีนาคม ค.ศ. 1955 ได้เกิดเหตุการณ์ไฟไหม้ในพื้นที่ส่วนใหญ่ของอาวาระอนเซ็งในเดือนเมษายน ค.ศ. 1956 และในวันที่ 1 มีนาคม ค.ศ. 2004 เมืองอาวาระและคานาซุได้ควบรวมเข้าด้วยกันเพื่อจัดตั้งนครอาวาระ

## การเมืองการปกครอง
thumb|ศาลาว่าการนครอาวาระ

นครอาวาระมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครที่มาจากการเลือกตั้งเป็นฝ่ายนิติบัญญัติระบบสภาเดียวซึ่งประกอบด้วยสมาชิก 18 คน

## เศรษฐกิจ
เศรษฐกิจของอาวาระมีความหลากหลาย โดยที่มีบทบาทสำคัญคือภาคเกษตรกรรมและอุตสาหกรรมการท่องเที่ยวซึ่งมีศูนย์อยู่ที่อาวาระอนเซ็ง นอกจากนี้ อาวาระยังเป็นที่ตั้งสำนักงานใหญ่ของบริษัทฮิตาจิโซเซ็งฟูกูอิ (Hitachi Zosen Fukui Corporation) ซึ่งเป็นผู้ผลิตเครื่องอัดไฮดรอลิก

## การศึกษา
นครอาวาระมีโรงเรียนที่สังกัดเทศบาลนครอาวาระ ได้แก่ โรงเรียนประถม 7 แห่ง โรงเรียนมัธยมต้น 2 แห่ง และมีโรงเรียนมัธยมปลาย 1 แห่งที่สังกัดคณะกรรมการการศึกษาจังหวัดฟูกูอิ

* **โรงเรียนมัธยมปลาย**
** โรงเรียนมัธยมปลายคานาซุ ()

* **โรงเรียนมัธยมต้น**
** โรงเรียนมัธยมต้นอาวาระ ()
** โรงเรียนมัธยมต้นคานาซุ ()

* **โรงเรียนประถม**
** โรงเรียนประถมอาวาระ ()
** โรงเรียนประถมฮนโจ ()
** โรงเรียนประถมโฮโซโรงิ ()
** โรงเรียนประถมอิอิ ()
** โรงเรียนประถมคานาซุ ()
** โรงเรียนประถมคานาซุฮิงาชิ ()
** โรงเรียนประถมคิตางาตะ ()

## การขนส่ง
### รถไฟ
* 20px บริษัทรถไฟญี่ปุ่นตะวันตก (JR West): โฮกูริกุชิงกันเซ็ง
** สถานี: 
* 18px รถไฟเอจิเซ็ง: สายมิกูนิอาวาระ
** สถานี: –  – 
* 18px ฮาปิไลน์ฟูกูอิ
** สถานี: –  – 

### ทางหลวง
* 
* 
* 

## ความสัมพันธ์ระหว่างประเทศ
*  นครเช่าซิง มณฑลเจ้อเจียง ประเทศจีน เมืองมิตรภาพ

## สิ่งที่น่าสนใจในท้องถิ่น
* อาวาระอนเซ็ง
* อุทยานกึ่งแห่งชาติเอจิเซ็ง-คางะไคงัง
* แหล่งโบราณสถานโยชิซากิโกโบ

## อ้างอิง

## แหล่งข้อมูลอื่น

*  


หมวดหมู่:นครในจังหวัดฟูกูอิ